ક્રાઇમ બ્રાંચે સીસીટીવી ફૂટેજ તપાસતાં તથા બાતમીના આધારે માહિતી મળી હતી કે આ લૂંટ કેસમાં છારા ગેંગ સંડોવાયેલી હોઈ તે દિશામાં તપાસ કરતાં ઘટનાના 72 કલાક પછી ક્રાઇમ બ્રાંચે સરદારનગર વિસ્તારમાં રહેતા સિદ્ધાર્થ ઉર્ફે ઇલુ બાટુન્ગે અને એક સગીરની ધરપકડ કરી છે. ક્રાઇમ બ્રાંચની પ્રાથમિક પૂછપરછમાં બન્ને આરોપીઓ છેલ્લા દસ દિવસથી ભરતભાઇની રેકી કરતા હતા. આ સિવાય ભરતભાઇ રોજેરોજ લાખો રૂપિયા બેગમાં લઇને તેમના ઘરે આવે છે તેની પણ માહિતી મળી હતી. આ મુદ્દે ક્રાઇમ બ્રાંચના જેસીપી જે.કે.ભટ્ટે જણાવ્યુ છે કે બન્ને આરોપીઓ વિરુદ્ધમાં અગાઉ ચોરીના ગુના દાખલ થયા છે. સ્કૂટર તથા એક્ટિવાની ડેકીમાંથી ચોરી કરવામાં માહેર છે ત્યારે ગઇ કાલે મોડી રાતે તેમની ધરપકડ કરી છે અને લૂંટમાં ઉપયોગ કરાયેલું બાઇક પણ કબજે કર્યું છે. આરોપીઓએ તેમના જ બાઇક ઉપર આ ઘટનાને અંજામ આપ્યો છે.